
Nr.563, datë 7.5.2008

Për kalimin në përgjegjësi administrimi të ministrisë së brendshme nga posta shqiptare sha, dhe të postës shqiptare, sha, nga ministria e brendshme, përkatësisht të ndërtesës së ish-policisë ndërtimore, dega Tiranë, dhe të ndërtesës së arkivit e të ambulancës së ministrisë së brendshme, dhe reflektimin e tyre në vendimet nr.205, datë 24.4.2003 dhe nr.363, datë 11.6.2004 të Këshillit të Ministrave

Në mbështetje të nenit 100 të Kushtetutës dhe të neneve 13 e 15 shkronja “c” të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Kalimin në përgjegjësi administrimi të Ministrisë së Brendshme nga Posta Shqiptare sh.a., të ndërtesës së ish-Policisë Ndërtimore, dega Tiranë, sipas formularit 1, që i bashkëlidhet këtij vendimi.
2. Kalimin në përgjegjësi administrimi të Postës Shqiptare, sh.a., nga Ministria e Brendshme të ndërtesës së arkivit e të ambulancës së Ministrisë së Brendshme, sipas formularit 3, që i bashkëlidhet këtij vendimi.
3. Ndryshimet e sipërpërmendura të reflektohen në listat e miratuara, përkatësisht me vendimet nr.250, datë 24.4.2003 “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Rendit Publik”, dhe nr.363, datë 11.6.2004 “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Postës Shqiptare sh.a.”, të Këshillit të Ministrave.
4. Ngarkohen Ministri i Brendshëm, Drejtori i Përgjithshëm i Postës Shqiptare sh.a. dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

